
ROMÂNIA
JUDEŢUL BIHOR
CONSILIUL LOCAL AL 
MUNICIPIULUI MARGHITA

Referat de aprobare


Având în vedere faptul că în condițiile art. 2 din contractul de închiriere   nr. 6838/30.06.2021, încheiat între Municipiul Marghita, cu sediul în Marghita, str. Republicii nr. 1, CUI 4348947, jud. Bihor și Magic Fitness Center SRL, cu sediul în Municipiul Marghita, str. Eroilor nr. 9, jud. Bihor, CUI 39680425, termenul de închiriere a sălii de fitness, înscris în CF nr. 105157, nr. cad. 105157, aflat pe domeniul privat al municipiului Marghita, expiră la data de 30.06.2022, neexistând restanțe la plata chiriei, clauzele contractuale fiind respectate fără excepții, respectiv, nu este demarată procedura de dizolvare ori lichidare a firmei și prevalându-ne de solicitarea scrisă a chiriașului pe care a înaintat-o conform adresei nr.1/1936 din data de 05.04.2022, vin în fața dvs. cu propunerea de a se prelungi pe o perioadă de 10 ani, conform art. 1783 din Codul Civil, a duratei închirierii,  întrucât în condițiile articolului antemenționat, astfel de locațiuni nu se pot încheia pentru o perioadă mai mare de 49 de ani, în funcție de condițiile de stipulare a părților, durata contractului putând fi determinată sau nedeterminată.  
În principiu, durata locaţiunii se stabileşte în mod liber prin consensul părţilor, motiv pentru care, considerând proiectul de hotărâre oportun, îl supun spre analiză și aprobare, în conformitate cu competențele stabilite prin OUG      nr. 57/2019 privind Codul administrativ actualizat. 

